钦定古今图书集成/明伦汇编/氏族典/第222卷 > 《廖用贤尚友录》 > 家铉翁
## 钦定古今图书集成/明伦汇编/氏族典/第222卷 > 《廖用贤尚友录》 > 家铉翁

按《宋史家铉翁传》：“铉翁，眉州人。以荫补官，累官知常
州，政誉翕然。迁浙东提点刑狱，入为大理少卿，直华
文阁，以秘阁修撰充绍兴府长史，迁枢密都承旨，知
建宁府，迁户部侍郎，赐进士出身，拜端明殿学士，签
书枢密院事。元兵次近郊，丞相吴坚、贾馀庆檄告天
下守令以城降，铉翁独不署。坚奉表祈请于元，以铉”
翁介之，礼成不得命，留馆中。闻宋亡，旦夕哭泣，不食
饮者数月。元以其节高，欲尊官之，铉翁义不二君，辞
无诡对。宋三宫北还，铉翁再率故臣迎谒，伏地流涕，
见者莫不叹息。铉翁状貌奇伟，身长七尺，被服俨雅。
其学邃于《春秋》，自号“则堂”，改馆河间，迺以《春秋》教授
弟子，数为诸生谈宋故事。元成宗即“位放还，赐号处
士，锡赉金币，辞皆不受，又数年以寿终。”